Per Henrik Borgen

Per Henrik Borgen (født 8. april 1921, død 26. november 2001) var en norsk diplomat og ambassadør.Jubilanter i Aftenposten den 7. april 2001.Dødsdato for ham og Ebba Borgen (1920–2000) er hentet fra gravferdsetaten i Oslo

Han vokste opp i Oslo og avla diplomeksamen ved Norges Handelshøyskole i 1944. Under andre verdenskrig var han lagsjef og troppssjef i Milorg. Han ble arrestert i 1945 og satt fengslet til krigen var over.

Borgen startet i utenrikstjenesten i 1946 og tok utenriksdepartementets aspirantkurs i 1950. Han tjenestegjorde i Tyskland, Frankrike, Sovjetunionen, Argentina og Sveits. I 1966 ble han byråsjef i Utenriksdepartementet, for så å bli soussjef i protokollavdelingen. Etter dette ble han stasjonert i Paris, der han var i konfrontasjon med Brigitte Bardot om selfangst.Leidulv Namtvedt, Per Borgen, nekrolog i Aftenposten den 6. desember 2001. Senere hadde han posteringer i Romania, Øst-Tyskland og USA.

Borgen var ridder av 1. klasse av St. Olavs Orden.«Per Borgen 70 år», NTBtekst, 5. april 1991.

 Posteringer 
 generalkonsulatet i Hamburg, Tyskland
 konsulatet i Marseille, Frankrike
 chargé d'affaires ved Norges ambassade i Moskva, SovjetunionenHan var i alle fall chargé d'affaires i august 1955 da Voronezj-ulykken inntraff.
 Norges ambassade i Buenos Aires, Argentina
 Norges ambassade i Bern, Sveits
 1961–1963 ved Europa-avdelingen i Norges Eksportråd
 1963 Norges eksportutsending til Haag i Nederland
 1966 byråsjef UDs kulturavdeling
 1970 soussjef i UDs protokollavdeling
 1971 chargé d'affaires ved Norges ambassade i Athen
 1972–1977 presse- og kulturråd, senere ministerråd ved Norges ambassade i Paris
 1976–1977 ambassadør ved Norges delegasjon til OECD og UNESCO i Paris
 1977–1982 chargé d'affaires ad interim ved Norges ambassade i București, ambassadør fra 1979
 1982–1986 ambassadør ved Norges ambassade i Øst-Berlin, Øst-Tyskland
 1986–1989 generalkonsul i San Francisco, USA

 Referanser 

Kategori:Norges ambassadører til Øst-Tyskland
Kategori:Personer fra Oslo
Kategori:Riddere av 1. klasse av St. Olavs Orden